Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data tat-23 ta' Diċembru 2015 riprodotta fil-lingwa awtentika fil-paġni li jsegwu dan is-sommarju, il-Kummissjoni infurmat lill-Ġermanja dwar id-deċiżjoni tagħha biex tinbeda l-proċedura kif stipulata fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-għajnuna/il-miżura msemmija hawn fuq. Il-partijiet interessati jistgħu jibagħtu l-kummenti tagħhom fi żmien xahar mid-data tal-pubblikazzjoni ta' dan is-sommarju u tal-ittra li ġejja lil: Dawn il-kummenti se jkunu kkomunikati lill-Ġermanja. Jista' jintalab bil-miktub trattament kunfidenzjali tal-identità tal-parti interessata li tkun qed tibgħat il-kummenti, billi jkunu ddikjarati r-raġunijiet għal din it-talba. Il-Kummissjoni rċeviet ilment minn Datenlotsen Informationssysteme GmbH li l-impriża pubblika Hochschul-Informations-System GmbH (HIS, issa HIS eG) gawdiet minn benefiċċji fiskali u minn finanzjament tal-Istat (kull sena) għal kważi 40 sena. Min qed jilmenta jqis li dan jikkostitwixxi f'għajnuna tal-Istat illegali lil HIS, bi ksur tar-regoli tal-UE dwar il-kompetizzjoni. L-awtoritajiet Ġermaniżi ppreżentaw l-osservazzjonijiet tagħhom dwar l-ilment li fihom qalu li benefiċċji fiskali bħal dawn u l-finanzjament kull sena mill-Istat ma jikkostitwixxux f'għajnuna mill-Istat jew – jekk hu l-każ – li jikkostitwixxu f'għajnuna eżistenti, li wkoll twaqqfet bit-trasformazzjoni ta' HIS GmbH fil-kooperattiva, HIS eG. Il-Ġermanja targumenta li l-benefiċċji fiskali u l-finanzjament mill-Istat sal-31 ta' Diċembru 2013 ma jikkostitwixxux f'għajnuna mill-Istat fis-sens tal-Artikolu 107(1) TFUE. HIS ma kinetx "impriża", imma pjuttost kienet tagħmel parti minn "organizzazzjoni tal-Istat/in-house interna" fil-qasam tal-edukazzjoni u l-attivitajiet tagħha kienu prinċipalment ta' natura mhux ekonomika. Barra minn hekk, HIS ma kinetx tgawdi mill-vantaġġ fis-sens tal-Artikolu 107(1) TFUE, billi l-vantaġġ kien jgħaddi kompletament (permezz tal-universitajiet ffinanzjati mill-Istat) għand il-Ġermanja. Il-Ġermanja tqis ukoll li kien ekonomikament razzjonali li titfa' flimkien l-operazzjonijiet kollha tal-IT għall-universitajiet pubbliċi f'entità waħda. Bħala alternattiva, l-awtoritajiet Ġermaniżi argumentaw li l-finanzjament tal-Istat kull sena jirrigwarda servizz ta' interess ekonomiku ġenerali (service of general economic interest, SGEI) fis-sens tal-Artikolu 106(2) TFUE, jew għajnuna eżistenti. Barra minn hekk, il-finanzjament dirett mill-Istat kien abolit sa mill-31 ta' Diċembru 2013. Għall-kuntrarju, min qed jilmenta jqis li l-finanzjament mill-Istat u l-eżenzjonijiet fiskali li minnhom gawdiet HIS sal-31 ta' Diċembru 2013 jikkostitwixxu f'għajnuna mill-Istat illegali; is-servizzi li HIS pprovdiet setgħu jkunu fornuti minn parteċipanti oħra fis-suq, għal mill-inqas sa mis-snin 90. Min qed jilmenta jqis ukoll li l-kooperattiva, HIS eG, qed tkompli tgawdi mill-effetti tal-għajnuna tal-imgħoddi. Il-Kummissjoni, wara li għamlet il-valutazzjoni preliminari tagħha, għandha d-dubju jekk il-finanzjament mill-Istat li minnu gawdiet HIS sal-31 ta' Diċembru 2013 jikkostitwixxix f'għajuna fit-tifsira tal-Artikolu 107(1) TFUE u, jekk stabbilit, jekk jikkwalifikax bħala għajnuna eżistenti jew għajnuna ġdida. Barra minn hekk, wara l-valutazzjoni preliminari tagħha, il-Kummissjoni għandha wkoll dubji li l-finanzjament mill-Istat li minnu gawdiet HIS mar kollu hemm hu lura lejn l-Istat (permezz tal-universitajiet), u li l-finanzjament (tad-defiċit) ta' HIS, mill-federazzjoni u r-reġjuni, jikkostitwixxix f'imġiba konformi mas-suq (market economy investor principle, MEIP) u allura ma jkunx jikkostitwixxi f'għajnuna mill-Istat. B'mod partikulari, il-valutazzjoni preliminari tal-Kummissjoni turi li, kieku HIS kellha tikkwalifika bħala impriża, ma jistax ikun eskluż vantaġġ ekonomiku selettiv għal HIS u konsegwentement il-miżuri li qed ikunu kkunsidrati jistgħu jinvolvu għajnuna mill-Istat. Wara l-valutazzjoni preliminari tagħha, il-Kummissjoni għandha wkoll dubji dwar jekk kinux issodisfati l-kundizzjonijiet tas-SGEI. Jekk kellha tkun stabbilita l-eżistenza tal-għajnuna, jeħtieġ li jkun valutat jekk l-għajnuna tistax titqies bħala għajnuna eżistenti jew għajnuna ġdida. Fuq il-bażi tal-informazzjoni attwali ppreżentata mill-Ġermanja u minn min qed jilmenta, jidher li tfaċċa suq għas-software tal-università relevanti (sistemi ta' ġestjoni tal-università) biss f'xi żmien fis-snin 90. Jekk dan iż-żmien li fih seħħew dawn l-affarijiet (u s-suq relevanti) ikun ikkonfermat, HIS setgħet gawdiet minn għajnuna mill-Istat biss b'seħħ mis-snin 90. Il-Kummissjoni, iżda, hija indeċiża jekk l-għajnuna tistax tikkwalifika bħala għajnuna eżistenti jew bħala għajnuna ġdida, għaliex l-informazzjoni riċevuta dwar l-eżistenza tas-suq mhijiex konsistenti. B'mod partikulari, mhuwiex ċar f'dan l-istadju jekk it-tfaċċar tas-suq jistax jikkwalifika bħala evoluzzjoni tas-suq intern fis-sens tal-Artikolu 1(b)(v) tar-Regolament Proċedurali, u jekk il-finanzjament tal-Istat għall-benefiċċju ta' HIS bħala parti minn sistema ta' għajnuna kienx soġġett għal bidliet sinifikanti matul iż-żmien. Jekk għandha tikkwalifika bħala għajnuna ġdida, il-finanzjament pubbliku jkun aktarx jiddistortja, jew għallinqas, jhedded li jiddistortja l-kompetizzjoni. Barra minn hekk, ma jistax ikun eskluż effett fuq il-kummerċ bejn l-Istati Membri. Għalhekk, f'dan l-istadju u fuq il-bażi tal-valutazzjoni preliminari tagħha, il-Kummissjoni ma tistax teskludi li l-miżura, li ma kinetx notifikata lill-Kummissjoni għall-approvazzjoni tagħha minn qabel, tagħti lok għal għajnuna tal-Istat fit-tifsira tal-Artikolu 107(1) TFUE li tista' titqies inkompatibbli mas-suq intern. Fejn hija konċernata l-istruttura kooperattiva (HIS eG), din mhijiex parti mill-investigazzjoni attwali iżda se tkun soġġetta għal Deċiżjoni separata mill-Kummissjoni fi stadju iktar tard. Skont l-Artikolu 16 tar-Regolament tal-Kunsill (KE) 2015/1589, l-għajnuna illegali kollha tista' tkun soġġetta għal irkupru mingħand min ikun irċeviha.
Extracted from C_085_2016.html